Държавен вестник, бр. 90, 2009 г., стр. 3

БРОЙ  90	
Д Ъ Р Ж А В Е Н  В Е С Т Н И К 	
СТР.  3  
2. съставът и дейността на Междуведом­
ствения съвет за методическо ръководство 
на ЕИСПП;
3. взаимодействието на органите на съдеб­
ната власт, Министерството на вътрешните 
работи, Държавна агенция „Национална 
сигурност“, Министерството на отбраната, 
Министерството на правосъдието и Ми­
нистерството на финансите по осигуряване 
функционирането на ЕИСПП.
Чл. 2. Единната информационна систе­
ма за противодействие на престъпността се 
състои от:
1. централна компонента (ядро) на систе­
мата и комуникационни компоненти;
2. ведомствени автоматизирани информа­
ционни системи (ВАИС) на съдебната и на 
изпълнителната власт, свързани с ядрото, 
които обработват информация за събития и 
обекти от наказателния процес и изпълнение 
на наказанията; 
3. автоматизирани работни места (АРМ) 
за справки в ЕИСПП.
Чл. 3. (1) Органите на съдебната власт, 
Министерството на вътрешните работи, Дър­
жавна агенция „Национална сигурност“, Ми­
нистерството на отбраната, Министерството на 
правосъдието и Министерството на финансите 
изграждат, поддържат и развиват ЕИСПП.
(2) Дейностите по поддържане и развитие 
на ЕИСПП се подпомагат от Министерството 
на регионалното развитие и благоустройство­
то, Националния статистически институт и 
Българския институт по стандартизация.
Чл. 4. (1) Методическото ръководство на 
ЕИСПП и взаимодействието между органите и 
институциите по чл. 3, ал. 1 се осъществяват 
от Междуведомствения съвет по чл. 383, ал. 1 
от Закона за съдебната власт (ЗСВ), наричан 
по-нататък „Междуведомствения съвет“.
(2) Взаимодействието на органите и инсти­
туциите по чл. 3, ал. 1 се осъществява при 
спазване на принципите за:
1. ведомствена независимост;
2. прилагане на общи стандарти и техно­
логични регламенти;
3. съгласувана защита на ЕИСПП.
Чл. 5. (1) Взаимодействието на органите и 
институциите по чл. 3, ал. 1 се осъществява 
чрез изпълнение на нормативно определените 
им задължения, както и чрез прилагане на 
приетите от Междуведомствения съвет стан­
дарти за информационно взаимодействие и 
обмен на данни, технологични регламенти и 
конкретни решения.
(2) Стандартите на ЕИСПП се изготвят 
от прокуратурата на Република България и 
след съгласуване с органите и институции­
те по чл. 3 ал. 1 се внасят за приемане от 
Междуведомствения съвет.
(3) Поддържането и разпространението 
на стандартите на ЕИСПП се извършват от 
прокуратурата на Република България.
Чл. 6. Междуведомственият съвет изпраща 
на всеки 6 месеца до Министерския съвет и 
до Висшия съдебен съвет доклад за състоя­
нието на ЕИСПП.
Г л а в а  в т о р а 
ЕКСПЛОАТАЦИЯ НА ЕИСПП
Чл. 7. (1) Прокуратурата чрез Национал­
ната следствена служба изгражда, поддържа 
и развива ядрото на ЕИСПП.
(2) Прокуратурата извършва изграждането 
и развитието на комуникационни компоненти 
за връзка на ядрото на ЕИСПП със свърза­
ните ВАИС. Комуникационните компоненти 
се експлоатират и поддържат от съответните 
ведомства.
Чл. 8. (1) За изпълнение на задълженията по 
чл. 378, ал. 5 и чл. 379, ал. 3 ЗСВ централните 
компоненти на ВАИС се свързват с ядрото на 
ЕИСПП за осигуряване на информация за:
1. досъдебните производства в Министер­
ството на вътрешните работи;
2. досъдебните производства в Министер­
ството на отбраната;
3. досъдебните производства, водени от 
следствените органи;
4. досъдебните производства и производ­
ствата по изпълнение на наказанията в обхвата 
на дейността на прокуратурата;
5. съдебните производства по наказателни 
дела;
6. изпълнението на наказанията и за за­
държаните лица.
(2) За нуждите на наказателния процес 
информация в ЕИСПП се предоставя и за:
1. съдимост на лицата – от Министерството 
на правосъдието и от районните съдилища;
2. български документи за самолич­
ност – от Министерството на вътрешните 
работи;
3. гражданската регистрация на физически 
лица – от Министерството на регионалното 
развитие и благоустройството чрез национална 
база данни „Население“;
4. код по БУЛСТАТ – от Министерството на 
правосъдието чрез Агенцията по вписванията.
Чл. 9. (1) Комуникационните канали меж­
ду ядрото на ЕИСПП и комуникационните 
компоненти се осигуряват от Министерския 
съвет чрез мрежата на държавната админи­
страция.
(2) Комуникационните канали между ко­
муникационните компоненти и свързаните 
ВАИС се осигуряват от съответните ведом­
ства и органи.